IZVOD IZ ZAPISNIKA

sa IX. sjednice Školskog odbora Osnovne škole Zlatar Bistrica

održane 19.3.2019.g. u prostorijama OŠ Zlatar Bistrica

Prisutni: Andreja Jertec, Leonard Fulir, Jasna Jakopec, Davor Sugnetić, Marija Hudi Hitrec Luka Levar (došao u 18.15 sati)

Odsutni: Suzana Žunić

Ostali prisutni: Jasna Kokot Pelko - ravnateljica, Natalija Jug - tajnica

Predsjednica pozdravlja prisutne, konstatira kvorum i predlaže sljedeći dnevni red:

1. Prihvaćanje zapisnika sa XVIII. sjednice ŠO
2. Prijedlog Pravilnika o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima te vrednovanje kandidata prijavljenih na natječaj
3. Razno

**Ad 1) Prihvaćanje zapisnika sa 18. sjednice Školskoga odbora**

Predsjednica je pročitala zapisnik sa prethodne sjednice. Primjedbi nije bilo. Zapisnik je usvojen jednoglasno.

**Ad 2) Prijedlog Pravilnika o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima te vrednovanje kandidata prijavljenih na natječaj**

Ravnateljica je naglasila da je Osnovna škola Zlatar Bistrica sukladno članku 45. st. 2. Izmjena i dopuna Zakona o odgoju i obrazovanju u osnovnom i srednjem školstvu (NN 68/18.) dužna donijeti Pravilnik o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima te vrednovanje kandidata prijavljenih na natječaj.

Ravnateljica je istaknula da je navedeni prijedlog Pravilnika izradio Ured državne uprave KZŽ kako bi sve škole u KZŽ imale isti.

Ravnateljica je prezentirala prijedlog Pravilnika kojeg su članovi Školskog odbora dobili elektronskom poštom.

Nakon održane rasprave pristupilo se glasovanju.

Tri glasa bila su ZA donošenje Pravilnika, jedan SUZDRŽANI i jedan PROTIV.

Pravilnik nije donesen jer su za donošenje pravovaljane odluke potrebna četiri glasa.

**Ad 3) Razno**

Ravnateljica je upoznala prisutne s potpisanim Ugovorom o sufinanciranju izgradnje

građevine školske sportske dvorane u Zlatar Bistrici prema kojem sredstva za izgradnju školske sportske dvorane osigurava Općina (10.000.000,00 kuna), Škola (5.000.000,00 kn) i Krapinsko – zagorska županija osigurava razliku sredstava za potpuno dovršenje građevine. Plaćanje će se vršiti najprije sredstvima Škole, zatim sredstvima Općine i na kraju sredstvima koja osigurava Županija.

Ravnateljica traži suglasnost Školskog odbora da OŠ Zlatar Bistrica sukladno spomenutom Ugovoru o sufinanciranju može izvršiti uplatu izvođaču radova do iznosa od 5.000.000,00 kn, a na temelju faktura izvođača radova/izvršitelja usluge izdane na Krapinsko – zagorsku županiju.

Nakon kraće rasprave pristupilo se glasovanju.

Sa četiri glasa ZA i jednim suzdržanim donesena je odluka Školskog odbora o davanju suglasnosti OŠ Zlatar Bistrica da po situacijama vrši plaćanje izvođaču radova/izvršitelju usluge na izgradnji školske sportske dvorane, a temeljem faktura izdanih Županiji do iznosa 5.000.000,00 kn.

Ravnateljica je upoznala prisutne s planovima za uređenje poda školske knjižnice, uređenja učionice broj jedan i dosad izvedenim radovima.

Također je s prisutnima podijelila informacije s državnog skupa ravnatelja u Šibeniku kojem je prisustvovala.

Daljnjih pitanja i prijedloga nije bilo.

Sjednica ŠO završena je u 18.35 sati.

Zapisničarka Predsjednica ŠO

Natalija Jug Andreja Jertec